Կրիպտոարժույթի շուկան շարունակում է դողէրոցքի ենթարկվել: Ճապոնիայի խոշորագույն կրիպտոարժույթի բորսաներից մեկը՝ Coincheck-ը, հաքերային հարձակման հետեւանքով NEM կրիպտոարժույթով 500 մլն միավոր (մոտ 400 մլն դոլար) է կորցրել: Հաքերները գրեթե նույնքան էլ հափշտակել են այլ խողովակներով. միջոցների մոտ 10 տոկոսը, որոնք ներգրավել էին կրիպտոարժույթներ թոքենների առաջնային տեղաբաշխման կազմակերպիչները (Initial Coin Offering, ICO), հափշտակվել են հաքերային հարձակումներով: Վերլուծելով 372 ICO-ի մասին տվյալները՝ EY-ի փորձագետները պարզել են, որ կրիպտոարժույթներ թողարկող կազմակերպիչների ներգրաված 3,7 մլրդ դոլարից 400 մլն-ը հափշտակվել է: Ըստ որում՝ այս միջոցների գողության համար հաքերներն ավելի ակտիվորեն են օգտագործել ֆիշինգը, որի օգնությամբ նրանց հաջողվել է այս կամ այն ICO կազմակերպիչներից հափշտակել ամսական մինչեւ 1,5 մլն դոլար: